
Referat de specialitate
                                              

[bookmark: _Hlk95910253][bookmark: _Hlk95916445]Subsemnata, Cobjuc Delia, consilier juridic cu atribuţii în domeniul achiziţiilor publice (în temeiul Acordului de Cooperare încheiat cu Asociaţia Comunelor din România – Filiala Judeţeană Iaşi), solicit Consiliului Local al comunei Aroneanu punerea în discuţie şi aprobarea ,,atribuirii în folosință gratuită a unei suprafeţe de teren de 1 mp către S.C. Delgaz Grid S.A., în scopul realizării obiectivului de investiţii: “Alimentare cu energie electrică două locuinţe colective amplasate în Municipiul Iaşi, zona Moara de Vânt-Podgoria Copou, str. Moara de Vânt, nr. 457, mun. Iaşi, jud. Iaşi, aparţinând S.C. REVI REZIDENŢIAL S.R.L.”, raport întocmit în conformitate cu art. 136 alin. (8) lit. b) din O.U.G. nr. 57/2019 privind Codul administrativ.
În drept, îmi întemeiez solicitarea pe prevederile legale specifice în materie, respectiv:
art. 44 şi art. 136 din Constituţia României, republicată; Hotărârea Guvernului nr. 48 din 17 ianuarie 2007 pentru modificarea şi completarea Hotărârii Guvernului nr. 1.354/2001 privind atestarea domeniului public al judeţului Iaşi, precum şi al municipiilor, oraşelor şi comunelor din judeţul Iaşi; Hotărârea nr. 525 din 27 iunie 1996, republicată, pentru aprobarea Regulamentului general de urbanism; Regulamentul general de urbanism din 27 iunie 1996, republicat; Legea nr. 350 din 6 iulie 2001 privind amenajarea teritoriului şi urbanismul; art. 129, art. 286, art. 287, art. 349-353 din O.U.G. nr. 57/2019 privind Codul administrativ; art. 553, art. 554, art. 874, art. 875, art. 2114-2157 din Legea nr. 287/2009 privind Codul Civil din 17 iulie 2009, republicată.
În fapt, având în vedere necesitatea atribuirii în folosinţă gratuită a unei suprafeţe de teren de 1 mp către S.C. Delgaz Grid S.A. în scopul realizării obiectivului de investiţii: “Alimentare cu energie electrică două locuinţe colective amplasate în Municipiul Iaşi, zona Moara de Vânt-Podgoria Copou, str. Moara de Vânt, nr. 457, mun. Iaşi, jud. Iaşi, aparţinând S.C. REVI REZIDENŢIAL S.R.L.”, apreciem că  sunt întrunite condiţiile legale pentru darea în folosinţă cu titlu gratuit a suprafeţei menţionate anterior.



  Consilier juridic cu atribuţii în achiziţii publice,
                   Cobjuc Delia

